
DR.30.9.2002 33 
 

  

Untuk menjamin pembangunan Kuala Lumpur nanti adalah tersusun dan tidak 
pincang bagi menampung penghijrahan rakyat dari kawasan-kawasan lain ke 
metropolitan mega ini, antara faktor-faktor yang perlu diberi penekanan ialah kesedaran 
semangat perpaduan antara kaum dan sikap antisosial, isu kemiskinan, setinggan dan 
golongan tersisih, gejala apolitical dan sentimen anti-establishment setengah penghuni 
kota, gejala kejumudan fikiran, dengan izin, slavish mind, masalah pemikiran extremism 
dan gerakan radikal, gejala dadah dan jenayah dan isu kesihatan, termasuk yang saya 
nyatakan di atas tadi tentang denggi, dan gejala belia lepak dan pengangguran.    

Tuan Yang di-Pertua, Malaysia juga banyak menyumbangkan kepada dunia, 
baik daripada segi kerjasama di dalam ASEAN, OIC, Suruhanjaya Selatan-Selatan dan 
gabungan negara-negara membangun serta menerusi misi-misi di bawah panji 
Pertubuhan Bangsa-Bangsa Bersatu. Semua usaha kita adalah untuk mempromosikan 
dan memperjuangkan keamanan sejagat, global peace dengan izin, dan kini di ambang 
bencana akibat kejadian 11 September 2001.   

Kalau saya tidak silap, Tuan Yang di-Pertua, Malaysia juga pernah menjadi 
Pengerusi Ke 53 PBB, iaitu dari tahun 1996 hingga 1997. Bermakna daripada 191 buah 
negara yang menjadi ahli PBB, yang terbarunya adalah Switzerland dan Timor Timur, 
Malaysia adalah negara yang ke 53 dipilih menjadi pengerusi. Ini membuktikan 
keupayaan dan kewibawaan Malaysia di dalam menangani isu-isu antarabangsa, biar 
pun di peringkat tinggi.   

Oleh itu, kita wajar menyokong segala usaha kerajaan, baik di peringkat 
ASEAN, OIC, NAM mahu pun di peringkat PBB, di dalam menekankan perlunya kita 
menggunakan pendekatan secara aman di dalam penyelesaian sebarang konflik, 
terutama yang melibatkan Amerika Syarikat, Israel dan negara-negara Arab.  Ia dapat 
dilakukan dengan lebih baik lagi pada waktu terdekat ini kerana Malaysia akan menjadi 
Pengerusi OIC dan NAM pada tahun 2003 nanti. 

Menyebut tentang PBB ini, saya ingin menceritakan sedikit pengalaman saya 
sewaktu berada di sana baru-baru ini, untuk menghadiri perhimpunan agung badan itu 
di New York.  Untuk makluman Dewan yang mulia ini, saya telah dinasihatkan oleh 
beberapa orang rakan agar bercukur misai dan janggut saya kerana khuatir saya akan 
menghadapi kesulitan untuk masuk ke negara itu, berikutan kejadian 11 September.  
Kata mereka, mungkin nanti pihak berkuasa lapangan terbang di sana akan 
menyangka saya mempunyai kaitan dengan pengganas dan Taliban. Ada juga yang 
menyarankan saya mengeluarkan perkataan “bin” daripada nama saya.  Manalah tahu 
jika pihak berkuasa di sana menyangka saya ada kaitan dengan Osama bin Laden. 

Tetapi oleh kerana saya telah kerap kali di sana, saya berpendapat ia tidak 
akan menjadi satu penghalang kepada saya. Syukur alhamdulillah, sewaktu tiba di 
Lapangan Terbang Los Angeles dalam perjalanan ke New York, selain daripada 
pemeriksaan biasa dan soalan-soalan yang selalu ditujukan kepada pelawat di negara 
ini, saya tidak langsung diganggu atau diperiksa lebih daripada sepatutnya.  Beg saya 
pun tidak diperiksa oleh pegawai-pegawai kastam di sana.   

Yang anehnya Tuan Yang di-Pertua, sahabat saya, Yang Berhormat bagi Alor 
Gajah yang mengikut rombongan ini bersama dengan keluarganya, dengan pakaian 
kemas dan teratur pula, terpaksa melalui pemeriksaan rapi, termasuk beg-begnya 
sekali. Mujurlah tiada sebarang insiden yang tidak diingini berlaku dan akhirnya beliau 
dibenarkan masuk. Mungkin kerana rambut putihnya mirip Jack Ewing dalam siri Dallas 
yang popular, menyebabnya menerima begitu banyak pertanyaan. 

Kini kita baca, Kerajaan Amerika Syarikat telah mengetatkan lagi pula 
peraturan masuk ke negara mereka, yang dikenakan kepada rakyat dari negara-negara 
Islam termasuk Malaysia. Peraturan baru ini memerlukan pihak berkuasa di sana 
mengambil cap jari dan gambar pelawat-pelawat terbabit sebelum mereka dibenarkan 
masuk ke Amerika Syarikat. Saya ingin tahu, apakah pendirian kita di dalam hal ini – 
apakah negara-negara lain juga mempunyai pandangan yang sama.   

Pada waktu yang sama, Tuan Yang di-Pertua, berlaku pula satu insiden yang 
melibatkan Yang Amat Berhormat Timbalan Perdana Menteri kita, yang juga ingin ke 
New York untuk berucap di Perhimpunan Agung PBB. Saya difahamkan, sewaktu 
bertolak dari Los Angeles ke New York, beliau telah ditahan oleh pihak berkuasa 
lapangan terbang tersebut dan terpaksa melalui pelbagai pemeriksaan terperinci, 



Untuk menjamin pembangunan Kuala Lumpur nanti adalah tersusun dan tidak pincang bagi menampung penghijrahan rakyat dari kawasan-kawasan lain ke metropolitan mega ini, antara faktor-faktor yang perlu diberi penekanan ialah kesedaran semangat perpaduan antara kaum dan sikap antisosial, isu kemiskinan, setinggan dan golongan tersisih, gejala apolitical dan sentimen anti-establishment setengah penghuni kota, gejala kejumudan fikiran, dengan izin, slavish mind, masalah pemikiran extremism dan gerakan radikal, gejala dadah dan jenayah dan isu kesihatan, termasuk yang saya nyatakan di atas tadi tentang denggi, dan gejala belia lepak dan pengangguran. Tuan Yang di-Pertua, Malaysia juga banyak menyumbangkan kepada dunia, baik daripada segi kerjasama di dalam ASEAN, OIC, Suruhanjaya Selatan-Selatan dan gabungan negara-negara membangun serta menerusi misi-misi di bawah panji Pertubuhan Bangsa-Bangsa Bersatu. Semua usaha kita adalah untuk mempromosikan dan memperjuangkan keamanan sejagat, global peace dengan izin, dan kini di ambang bencana akibat kejadian 11 September 2001. Kalau saya tidak silap, Tuan Yang di-Pertua, Malaysia juga pernah menjadi Pengerusi Ke 53 PBB, iaitu dari tahun 1996 hingga 1997. Bermakna daripada 191 buah negara yang menjadi ahli PBB, yang terbarunya adalah Switzerland dan Timor Timur, Malaysia adalah negara yang ke 53 dipilih menjadi pengerusi. Ini membuktikan keupayaan dan kewibawaan Malaysia di dalam menangani isu-isu antarabangsa, biar pun di peringkat tinggi. Oleh itu, kita wajar menyokong segala usaha kerajaan, baik di peringkat ASEAN, OIC, NAM mahu pun di peringkat PBB, di dalam menekankan perlunya kita menggunakan pendekatan secara aman di dalam penyelesaian sebarang konflik, terutama yang melibatkan Amerika Syarikat, Israel dan negara-negara Arab. Ia dapat dilakukan dengan lebih baik lagi pada waktu terdekat ini kerana Malaysia akan menjadi Pengerusi OIC dan NAM pada tahun 2003 nanti. Menyebut tentang PBB ini, saya ingin menceritakan sedikit pengalaman saya sewaktu berada di sana baru-baru ini, untuk menghadiri perhimpunan agung badan itu di New York. Untuk makluman Dewan yang mulia ini, saya telah dinasihatkan oleh beberapa orang rakan agar bercukur misai dan janggut saya kerana khuatir saya akan menghadapi kesulitan untuk masuk ke negara itu, berikutan kejadian 11 September. Kata mereka, mungkin nanti pihak berkuasa lapangan terbang di sana akan menyangka saya mempunyai kaitan dengan pengganas dan Taliban. Ada juga yang menyarankan saya mengeluarkan perkataan "bin" daripada nama saya. Manalah tahu jika pihak berkuasa di sana menyangka saya ada kaitan dengan Osama bin Laden. Tetapi oleh kerana saya telah kerap kali di sana, saya berpendapat ia tidak akan menjadi satu penghalang kepada saya. Syukur alhamdulillah, sewaktu tiba di Lapangan Terbang Los Angeles dalam perjalanan ke New York, selain daripada pemeriksaan biasa dan soalan-soalan yang selalu ditujukan kepada pelawat di negara ini, saya tidak langsung diganggu atau diperiksa lebih daripada sepatutnya. Beg saya pun tidak diperiksa oleh pegawai-pegawai kastam di sana. Yang anehnya Tuan Yang di-Pertua, sahabat saya, Yang Berhormat bagi Alor Gajah yang mengikut rombongan ini bersama dengan keluarganya, dengan pakaian kemas dan teratur pula, terpaksa melalui pemeriksaan rapi, termasuk beg-begnya sekali. Mujurlah tiada sebarang insiden yang tidak diingini berlaku dan akhirnya beliau dibenarkan masuk. Mungkin kerana rambut putihnya mirip Jack Ewing dalam siri Dallas yang popular, menyebabnya menerima begitu banyak pertanyaan. Kini kita baca, Kerajaan Amerika Syarikat telah mengetatkan lagi pula peraturan masuk ke negara mereka, yang dikenakan kepada rakyat dari negara-negara Islam termasuk Malaysia. Peraturan baru ini memerlukan pihak berkuasa di sana mengambil cap jari dan gambar pelawat-pelawat terbabit sebelum mereka dibenarkan masuk ke Amerika Syarikat. Saya ingin tahu, apakah pendirian kita di dalam hal ini- apakah negara-negara lain juga mempunyai pandangan yang sama. Pada waktu yang sama, Tuan Yang di-Pertua, berlaku pula satu insiden yang melibatkan Yang Amat Berhormat Timbalan Perdana Menteri kita, yang juga ingin ke New York untuk berucap di Perhimpunan Agung PBB. Saya difahamkan, sewaktu bertolak dari Los Angeles ke New York, beliau telah ditahan oleh pihak berkuasa lapangan terbang tersebut dan terpaksa melalui pelbagai pemeriksaan terperinci,